techiaith/cofnodycynulliad_en-cy huggingface dataset:
English: The final report of the Valleys taskforce has been published, and stakeholder views include saying that the taskforce, and I quote, 'had a fairly limited direct impact upon the Valleys communities.' It also highlighted a lack of resources. Another direct quote from the report's conclusions: 'The VTF started out with a very ambitious set of aims and objectives but lacked the resources and capacity to deliver on these effectively.' A key issue raised was 'whether the VTF ought to have been established from the outset with an adequate level of revenue and capital funding in place to enable it to achieve its ambitious aims and objectives.' As the Senedd Member for the Rhondda, I have consistently pushed for more investment, including for a specific proposal for an exciting, well-skilled co-operative of former Burberry workers on that site to set up clothes manufacturing. The taskforce has missed this opportunity and many others, and it has neglected large areas of the Valleys that really need economic development. Have lessons been learned from this experience? The Rhondda has been let down by successive governments in London and in Cardiff for decades now. Doesn't this show that the only way that the Rhondda will get the economic development that the people there deserve is with a Plaid Cymru Government? Do you accept that now?
Welsh: Mae adroddiad terfynol tasglu'r Cymoedd wedi'i gyhoeddi, ac mae barn rhanddeiliaid yn cynnwys dweud bod y tasglu, ac rwy'n dyfynnu, wedi cael effaith uniongyrchol eithaf cyfyngedig ar gymunedau'r Cymoedd. Tynnodd sylw hefyd at ddiffyg adnoddau. Dyfyniad uniongyrchol arall o gasgliadau'r adroddiad: Dechreuodd Tasglu'r Cymoedd gyda chyfres o nodau ac amcanion uchelgeisiol iawn ond nid oedd ganddo'r adnoddau na'r gallu i gyflawni'r rhain yn effeithiol. Un mater allweddol a gafodd ei godi oedd a ddylai Tasglu'r Cymoedd fod wedi'i sefydlu o'r cychwyn cyntaf gyda lefel ddigonol o gyllid refeniw a chyfalaf ar waith i'w alluogi i gyflawni ei nodau a'i amcanion uchelgeisiol. Fel Aelod Senedd y Rhondda, rwyf i wedi pwyso'n gyson am fwy o fuddsoddiad, gan gynnwys cynnig penodol ar gyfer cwmni cydweithredol cyffrous a medrus o gyn-weithwyr Burberry ar y safle hwnnw i sefydlu busnes gweithgynhyrchu dillad. Mae'r tasglu wedi colli'r cyfle hwn a llawer o gyfleoedd eraill, ac mae wedi esgeuluso rhannau helaeth o'r Cymoedd y mae gwir angen datblygiad economaidd arnyn nhw. A gafodd gwersi eu dysgu o'r profiad hwn? Mae'r Rhondda wedi cael ei siomi gan lywodraethau olynol yn Llundain ac yng Nghaerdydd ers degawdau bellach. Onid yw hyn yn dangos mai'r unig ffordd y bydd y Rhondda yn cael y datblygiad economaidd y mae'r bobl yno'n ei haeddu yw trwy Lywodraeth Plaid Cymru? A ydych chi'n derbyn hynny nawr?
English: I think that you've given a very unbalanced reflection of the work of the Valleys taskforce, which I think has had some really significant impacts in Rhondda Cynon Taf and elsewhere. Of course, I'm thinking about interventions such as the significant work done in terms of bringing underused and unused housing back into use, which has been particularly important, the important role and contribution of the Valleys taskforce in terms of the Better Jobs Closer to Home projects, and also the Big Bocs Bwyd schemes, which have been very important in terms of tackling food poverty in communities. So, I think it has been a successful programme, and part of the success, I think, is based on the fact it was very much ground up. This was very much a programme and a taskforce that was involved in listening to communities, understanding what the priorities and concerns were. And all of those concerns related to aspects such as the importance of jobs and skills, and I think the Valleys taskforce does have a good story to tell and a good legacy in that respect.
Welsh: Rwy'n credu eich bod wedi rhoi adlewyrchiad anghytbwys iawn o waith tasglu'r Cymoedd sydd, yn fy marn i, wedi llwyddo i gael canlyniadau arwyddocaol iawn yn Rhondda Cynon Taf ac mewn mannau eraill. Wrth gwrs, rwy'n meddwl am ymyriadau fel y gwaith sylweddol a wnaed i sicrhau bod tai nad ydyn nhw'n cael eu defnyddio'n ddigonol a thai nad ydyn nhw'n cael eu defnyddio o gwbl yn cael eu defnyddio unwaith eto, ac mae hynny wedi bod yn arbennig o bwysig. Yna mae swyddogaeth a chyfraniad pwysig tasglu'r Cymoedd i brosiectau Swyddi Gwell yn nes at Adref, a hefyd gynlluniau Big Bocs Bwyd, sydd wedi bod yn bwysig iawn o ran mynd i'r afael â thlodi bwyd mewn cymunedau. Felly, rwy'n credu ei bod wedi bod yn rhaglen lwyddiannus, ac mae rhan o'r llwyddiant, rwy'n credu, yn seiliedig ar y ffaith ei bod i raddau helaeth iawn yn dechrau ar lawr gwlad. Rhaglen a thasglu oedd hon i raddau helaeth a oedd yn ymwneud â gwrando ar gymunedau, gan ddeall beth oedd y blaenoriaethau a'r pryderon. Ac roedd yr holl bryderon hynny'n ymwneud ag agweddau megis pwysigrwydd swyddi a sgiliau, ac rwy'n credu bod gan dasglu'r Cymoedd stori dda i'w hadrodd ac etifeddiaeth dda yn hynny o beth.
English: Trefnydd, could I ask for a statement on the challenges facing the use of stop notices and enforcement powers during the pandemic? I've got a long-running issue in my constituency in Rhiwceiliog where stop notices have been placed on unlawful developments in a very peaceful, quiet area. They've been issued, but they've been wilfully ignored, where there's been harassment and intimidation from the unlawful occupiers, who are proceeding to rip up hedges, destroy sensitive ecology, historic parts of the site. And you can understand, Minister, that local residents are deeply frustrated. Police have been involved, Natural Resources Wales have been involved, the local authority has been involved. So, could we have a statement on the use of enforcement powers and stop notices during the pandemic, but also a statement that could make clear that, if we have a future Welsh Labour Government, we will bring forward in an environment Act, and we will have in that environment Act, padlock powers so that stop means stop? When unlawful activity is prohibited from going ahead, people will be stopped from going onto that site, and if we hadn't had the distraction, I have to say, of civil servants being pulled away from EU transitioning, we'd have had that Act a long time ago. So, could we have that statement, Minister? It would be great reassurance to residents in Rhiwceiliog.
Welsh: Trefnydd, a gaf i ofyn am ddatganiad ynghylch yr heriau sy'n wynebu defnyddio hysbysiadau stop a phwerau gorfodi yn ystod y pandemig? Mae gennyf i hen broblem yn fy etholaeth yn Rhiwceiliog lle mae hysbysiadau stop wedi'u rhoi ar ddatblygiadau anghyfreithlon mewn ardal heddychlon a thawel iawn. Maent wedi cael eu cyhoeddi, ond maent wedi cael eu hanwybyddu'n fwriadol, lle cafwyd aflonyddu a bygythiadau gan y meddianwyr anghyfreithlon, sy'n mynd ati i rwygo cloddiau, dinistrio ecoleg sensitif, rhannau hanesyddol y safle. Ac fe allwch chi ddeall, Gweinidog, fod y trigolion lleol yn teimlo'n rhwystredig iawn. Mae'r heddlu wedi ymwneud â hyn, mae Cyfoeth Naturiol Cymru wedi ymwneud â hyn, mae'r awdurdod lleol wedi ymwneud â hyn. Felly, a gawn ni ddatganiad ynghylch defnydd pwerau gorfodi a hysbysiadau stop yn ystod y pandemig, ond hefyd ddatganiad a allai egluro, os cawn ni Lywodraeth Lafur Cymru yn y dyfodol, y byddwn ni'n cyflwyno deddf amgylcheddol, a bydd gennym ni bwerau cloeon clap yn y ddeddf amgylcheddol honno, fel bod stop yn golygu stop? Pan fydd gweithgarwch anghyfreithlon yn cael ei wahardd, bydd pobl yn cael eu hatal rhag mynd i'r safle hwnnw. A phe na fyddai sylw'r gweision sifil wedi ei dynnu oddi ar broses pontio'r UE, rhaid dweud, byddem ni wedi cael y Ddeddf honno amser maith yn ôl. Felly, a gawn ni'r datganiad hwnnw, Gweinidog? Byddai'n sicrwydd mawr i drigolion Rhiwceiliog.
English: Yes, I'd like to provide that reassurance, and the fact that we've been very clear in our commitment that we would want to legislate to place our approach to environmental principles and governance on a statutory footing here in Wales. But, as Huw Irranca-Davies says, when the First Minister reflected on the legislative programme, he said that the pressures that we faced in terms of the end of transition from European Union, and also, of course, the impact of COVID-19, have had a significant impact on that programme of work and that difficult decisions had to be taken in terms of the legislative programme. It does mean that the legislation on environmental principles and governance couldn't be brought forward in this term, but, yes, the First Minister has reiterated his commitment to do so should we be in a position to do so in the next Senedd.
Welsh: Hoffwn i roi'r sicrwydd hwnnw, a'r ffaith ein bod wedi bod yn glir iawn yn ein hymrwymiad y byddem yn dymuno deddfu i roi ein dull ni o weithredu egwyddorion amgylcheddol a llywodraethu ar sail statudol yma yng Nghymru. Ond, fel y dywed Huw Irranca-Davies, pan roddodd y Prif Weinidog ystyriaeth i'r rhaglen ddeddfwriaethol, dywedodd fod y pwysau a wynebwyd gennym ar ddiwedd y cyfnod pontio o'r Undeb Ewropeaidd, a hefyd, wrth gwrs, effaith COVID-19, wedi effeithio'n sylweddol ar y rhaglen waith honno a bod yn rhaid gwneud penderfyniadau anodd o ran y rhaglen ddeddfwriaethol. Mae'n golygu na ellid cyflwyno'r ddeddfwriaeth ar egwyddorion amgylcheddol a llywodraethu yn y tymor hwn. Ond, ydy, mae'r Prif Weinidog wedi ailddatgan ei ymrwymiad i wneud hynny pe byddem mewn sefyllfa i wneud hynny yn y Senedd nesaf.
English: Thank you for raising both of those issues. On the matter of face coverings in schools in Wales, I will ask the Minister for Education to review your comments this afternoon and to write you with the latest position, especially in respect, as you say, of the fact that lateral flow tests are now available. On the matter of resourcing for NRW to undertake its enforcement work, I will ask you to write to the Minister with some more detail about the specific smoke problem that you've described this afternoon in order for her to have that fuller picture in order to respond to you.
Welsh: Diolch am godi'r ddau fater hynny. O ran gorchuddion wyneb mewn ysgolion yng Nghymru, gofynnaf i'r Gweinidog Addysg adolygu eich sylwadau y prynhawn yma ac ysgrifennu atoch i roi gwybod am y sefyllfa ddiweddaraf, yn enwedig oherwydd, fel yr ydych chi'n ei ddweud, y ffaith bod profion llif unffordd ar gael nawr. O ran darparu adnoddau i Cyfoeth Naturiol Cymru ymgymryd â'i waith gorfodi, gofynnaf ichi ysgrifennu at y Gweinidog gyda rhagor o fanylion ynghylch y broblem mwg benodol yr ydych chi wedi'i disgrifio y prynhawn yma er mwyn iddi hi gael y darlun llawnach ac y gall ymateb i chi.
English: I'd like to begin absolutely by joining you in giving those congratulations to the seven individuals who have been recognised in the High Sheriff of Dyfed awards. People have gone well above and beyond over the past 12 months in order to serve communities and to provide the healthcare and support that people need. So, I'm very happy to say 'congratulations' and extend our thanks there, and also, of course, to all of those people who have been doing incredible work and have, as yet, remained under the radar, so haven't had the opportunity to be formally recognised, but we all know, and the families whose lives have been touched will have known the kindness and the professionalism with which they've undertaken their roles as well. This afternoon, we do have a statement on mental health and well-being support in educational settings from the Minister for Education, which I think will start to respond to some of the concerns that you've raised this afternoon. And then, tomorrow, the Minister with responsibility for mental health does have questions, and I know that there are several opportunities on the order paper to hear more directly in terms of the concerns that you've described about the mental health support available for children and young people, and the impact that the pandemic will have had on their lives.
Welsh: I ddechrau, hoffwn yn bendant â chi i longyfarch y saith unigolyn sydd wedi eu cydnabod yng ngwobrau Uchel Siryf Dyfed. Mae pobl wedi mynd ymhell y tu hwnt i'r disgwyliadau yn ystod y 12 mis diwethaf er mwyn gwasanaethu cymunedau a darparu'r gofal iechyd a'r cymorth sydd eu hangen ar bobl. Felly, rwy'n hapus iawn i ddweud 'llongyfarchiadau' ac estyn ein diolch yno, a hefyd, wrth gwrs, i'r holl bobl hynny sydd wedi bod yn gwneud gwaith anhygoel ac sydd, hyd yma, wedi aros o dan y radar, ac felly heb gael y cyfle i gael eu cydnabod yn ffurfiol. Ond gwyddom ni i gyd, a bydd y teuluoedd a gafodd eu heffeithio hefyd yn gwybod am eu caredigrwydd a'u proffesiynoldeb nhw wrth ymgymryd â'u swyddogaethau. Y prynhawn yma, mae gennym ni ddatganiad gan y Gweinidog Addysg ynghylch cymorth iechyd meddwl a llesiant mewn lleoliadau addysgol, a fydd, yn fy marn i, yn dechrau ymateb i rai o'r pryderon yr ydych chi wedi'u codi y prynhawn yma. Ac yna, yfory, mae gan y Gweinidog sy'n gyfrifol am iechyd meddwl gwestiynau, a gwn fod sawl cyfle ar y papur trefn i glywed yn fwy uniongyrchol am y pryderon yr ydych chi wedi'u disgrifio o ran y cymorth iechyd meddwl sydd ar gael i blant a phobl ifanc, a'r effaith y bydd y pandemig wedi'i chael ar eu bywydau.
English: Finally, Paul Davies.
Welsh: Ac yn olaf, Paul Davies.
English: Thank you for raising both of those important issues this afternoon. The Minister with responsibility for energy, environment and rural affairs will have heard your request for the statement on agricultural shows and the Welsh Government's support for them. I just would join you in recognising the important role that agricultural shows play in our rural community life right across Wales and they are often the highlight of the year for many people. So, obviously it's disappointing when people don't have those opportunities to come together in that unique kind of way. On the matter of PPE, I'd be grateful if you would write to the health Minister, describing the specific issue so that we can explore to what extent this is a wider spread issue or something that is more local, so that we can consider how best to respond to that particular concern. Thank you.
Welsh: Diolch i chi am godi'r ddau fater pwysig yna brynhawn heddiw. Mae'r Gweinidog sy'n gyfrifol am ran ynni, yr amgylchedd a materion gwledig wedi clywed eich cais chi am y datganiad ynglŷn â sioeau amaethyddol a chefnogaeth Llywodraeth Cymru iddyn nhw. Fe hoffwn innau ddweud fy mod i'n cytuno â chi o ran cydnabod swyddogaeth bwysig sioeau amaethyddol yng nghymunedau cefn gwlad ledled Cymru ac maen nhw'n aml yn un o uchafbwyntiau'r flwyddyn i lawer o bobl. Felly, mae'n amlwg yn siomedig pan nad yw pobl yn cael y cyfleoedd hyn i ddod at ei gilydd yn y ffordd neilltuol honno. O ran cyfarpar diogelu personol, fe fyddwn i'n ddiolchgar pe byddech yn ysgrifennu at y Gweinidog Iechyd yn disgrifio'r mater arbennig hwn fel y gallwn ni ymchwilio i ba raddau y mae hwn yn fater ehangach neu'n rhywbeth mwy lleol, fel y gallwn ystyried y ffordd orau o ymateb i'r pryder arbennig hwn. Diolch.
English: The next item is a statement by the First Minister on COVID-19, one year on. I call on the First Minister to make the statement.
Welsh: Felly, yr eitem nesaf yw'r datganiad gan y Prif Weinidog nawr ar COVID-19, flwyddyn yn ddiweddarach. Dwi'n galw ar y Prif Weinidog i wneud ei ddatganiad.
English: Thank you, Llywydd. Today, we mark a major milestone in this pandemic, a pandemic that has had such an impact on us all. A year ago to today, all four countries of the UK entered lockdown together for the first time. For a great many people, this would have been the first time they became aware of the seriousness of the public health crisis that we have lived with now for so long. Today, events are being held across the country. At midday, we stood in silence with people throughout the UK. Later today, we will hold our own commemorative event, as we come together to remember all those who have died and to recognise the huge commitment made by so many throughout Wales. Tonight, landmarks and buildings will be lit up across Wales. Llywydd, we will mainly be focusing today, and rightly so, on the huge loss of life the pandemic has caused. As they have been throughout the pandemic, our thoughts are with all the families who are mourning the loss of a loved one. We remember those individuals behind the figures reported on a daily basis.
Welsh: Diolch, Lywydd. Heddiw, rydyn ni'n nodi carreg filltir bwysig yn y pandemig hwn, pandemig sydd wedi cael cymaint o effaith arnon ni i gyd. Flwyddyn yn ôl i heddiw, dechreuodd pob un o bedair gwlad y Deyrnas Unedig gyda'i gilydd ar gyfnod o gyfyngiadau llym am y tro cyntaf. I lawer iawn o bobl, dyma fyddai'r tro cyntaf iddyn nhw sylweddoli pa mor ddifrifol oedd yr argyfwng iechyd y cyhoedd yr ydym ni wedi bod yn byw gyda fe ers cymaint o amser erbyn hyn. Heddiw, mae digwyddiadau yn cael eu cynnal ar draws y wlad. Am hanner dydd, fe safon ni mewn tawelwch gyda phobl eraill ar draws y Deyrnas Unedig. Yn hwyrach heddiw, byddwn ni'n cynnal ein digwyddiad ein hunain i gofio. Byddwn ni'n dod at ein gilydd i gofio pob un sydd wedi marw ac i gydnabod y gwir ymroddiad sydd wedi cael ei ddangos gan gymaint o unigolion ar draws Cymru. Heno, bydd tirnodau ac adeiladau yn cael eu goleuo ym mhob cwr o Gymru. Lywydd, rydyn ni'n canolbwyntio'n bennaf heddiw ar y nifer arswydus o uchel o unigolion sydd wedi colli eu bywydau yn ystod y pandemig, ac mae'n briodol ein bod ni'n gwneud hynny. Fel rydyn ni wedi gwneud gydol y pandemig, rydyn ni'n meddwl am bob teulu sy'n galaru ar ôl iddyn nhw golli rhywun a oedd yn annwyl iddyn nhw. Rydyn ni'n cofio am yr unigolion sydd y tu ôl i'r ffigurau sy'n cael eu hadrodd bob dydd.
English: Llywydd, this is a terrible and cruel virus. It has struck indiscriminately, taking the old and the young. It has laid bare stubborn inequalities in our society, exposing divisions and affecting those communities most vulnerable, particularly disabled people, women and black, Asian and minority ethnic communities.
Welsh: Llywydd, mae hwn yn feirws dychrynllyd a chreulon. Mae wedi taro heb ystyriaeth i oedran, gan gipio'r hen a'r ifanc. Mae wedi amlygu anghydraddoldebau ystyfnig yn ein cymdeithas ni, gan ddatgelu ymraniadau ac effeithio ar y cymunedau hynny sydd fwyaf agored i niwed, yn enwedig pobl anabl, menywod, a chymunedau pobl dduon, Asiaidd, a lleiafrifoedd ethnig.
English: Diolch, Llywydd. First Minister, today marks a year of the national lockdown, yet on 8 March 2020 Scott Howell, then 48, from Blackwood in Islwyn, became the first person from Gwent to go into intensive care due to complications caused by what turned out to be COVID-19. Scott Howell epitomises the communities of Islwyn and he thanks the Welsh national health service for saving his life. But it is very right that we also reflect and remember all of those who have very sadly succumbed to this cruel virus. First Minister, on behalf of all the people of Islwyn, may I place on record, as their representative, my thanks again to all those women and men who serve in our Welsh NHS and social care, who have fought this fight alongside, often, our own loved ones? The people of Islwyn are made of strong stuff and we've endured this pandemic and only now can we all see light at the end of the tunnel. Llywydd, with every Islwyn resident to be offered the vaccine by 31 July, we know in Wales that the Welsh national health service remains true to Labour Nye Bevan's vision, and that of our Labour Government has ensured that Wales is one of the most successful nations in vaccinating its populace. First Minister, what has the pandemic taught us about the value of our living Labour vision of free healthcare for all, for Islwyn and for Wales, in the twenty-first century?
Welsh: Diolch, Llywydd. Prif Weinidog, rydym ni'n nodi blwyddyn heddiw ers dechrau'r cyfyngiadau symud cenedlaethol. Ac eto i gyd, ar 8 Mawrth 2020, Scott Howell o'r Coed Duon yn Islwyn, a oedd yn 48 oed ar y pryd, oedd yr unigolyn cyntaf o Went i fynd i ofal dwys oherwydd cymhlethdodau a achoswyd gan COVID-19. Mae Scott Howell yn un o gymeriadau nodweddiadol cymunedau Islwyn ac mae'n diolch i wasanaeth iechyd gwladol Cymru am achub ei fywyd. Ond mae'n briodol iawn ein bod ni'n myfyrio ac yn cofio am bawb hefyd, yn anffodus iawn, sydd wedi trengi oherwydd y feirws creulon hwn. Prif Weinidog, ar ran holl bobl Islwyn, a gaf i fynegi ar goedd unwaith eto, fel cynrychiolydd iddyn nhw, fy niolch i'r holl fenywod a'r dynion hynny sy'n gwasanaethu yn ein GIG ni a'n gwasanaethau gofal cymdeithasol yng Nghymru, ac sydd wedi ymladd y frwydr hon, yn aml iawn, ochr yn ochr â'n hanwyliaid ni ein hunain? Mae pobl Islwyn yn bobl gref ac rydym wedi goddef y pandemig hwn ac fe allwn ni i gyd weld y goleuni ym mhen draw'r twnnel nawr. Llywydd, gyda phob preswylydd yn Islwyn i gael cynnig o frechlyn erbyn 31 Gorffennaf, fe wyddom ni yng Nghymru fod gwasanaeth iechyd gwladol Cymru parhau i gadw at egwyddorion Llafur Aneurin Bevan, ac mae gweledigaeth ein Llywodraeth Lafur ni wedi sicrhau mai Cymru yw un o'r gwledydd mwyaf llwyddiannus wrth frechu ei phobl. Prif Weinidog, beth mae'r pandemig wedi ei ddysgu inni am werth ein gweledigaeth Lafur fyw ni o ofal iechyd rhad ac am ddim i bawb, i Islwyn ac i Gymru, yn yr unfed ganrif ar hugain?